A határozati javaslat elfogadásához
minősített  többség szükséges a Mötv. 88. § (2) bek. alapján,
az előterjesztés nyilvános ülésen tárgyalható!

2. számú előterjesztés

Bátaszék Város Önkormányzata Képviselő-testületének 2018. január 14-én, 
16,00 órakor megtartandó RENDKÍVÜLI ülésére
a Mikrotérségi Óvoda és Bölcsőde Intézmény-fenntartó Társulás és a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának módosítása

	
Előterjesztő: Takácsné Gehring Mária aljegyző

Készítette: Takácsné Gehring Mária aljegyző

Törvényességi ellenőrzést végezte: Kondriczné dr. Varga Erzsébet jegyző

Tárgyalja:
PG Bizottság: 2018. 01. 14.




Tisztelt Képviselő-testület!

A képviselő-testület tavaly az októberi ülésén tárgyalta ezt a napirendi pontot, és fogadta el a Mikrotérségi Óvoda és Bölcsőde Intézmény-fenntartó Társulás és a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának módosítását, amelyek hatályba lépését 2018. január 1-jétől határozta meg. 
A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez. 
A fenti rendelkezés értelmében az általunk készített előterjesztést a módosítási javaslatokkal megküldtük a társulásban részt vevő települések polgármestereinek azzal, hogy szíveskedjenek a következő testületi ülésükön – de lehetőleg november 30-áig – az előterjesztést megtárgyalni. 
Ennek a települések az elmúlt két hónapban eleget is tettek. A legutolsó képviselő-testületi ülést 2017. december 18-án tartották meg, és a két társulási megállapodás módosítását elfogadó határozatot az érintett település 19-én megküldte hivatalunk részére. 
Ezt követően kezdtük meg a megállapodások aláírattatását, amit sajnos hiánytalanul nem tudtunk a tavalyi évben megoldani. Az utolsó aláírásra január 9-én került sor. 
[bookmark: _GoBack]Mivel a tervezett hatályba lépés 2018. január 1-je volt, ehhez a változásbejegyzési kérelmet a Magyar Államkincstár felé még december hónapban be kellett volna nyújtanunk. A Kincstár azonban visszamenőlegesen nem tudja a változást bejegyezni, ezért szükséges lenne a társulási megállapodások hatályba lépésénél „a törzskönyvi bejegyzés napját” megjelölni.  
Kérem a tisztelt képviselő-testületet a fentiek figyelembe vételével szíveskedjen az előterjesztést megtárgyalni, a határozati javaslatokat elfogadni, és ezzel egyidejűleg a korábban hozott – 275/2017.(X.26.) és a 276/2017.(X.26.) – önkormányzati határozatokat hatályon kívül helyezni. 


1. H a t á r o z a t i   j a v a s l a t :

a Mikrotérségi Óvoda és Bölcsőde Intézmény-fenntartó Társulása társulási megállapodásának 3. számú módosítására

Bátaszék Város Önkormányzatának Képviselő-testülete
a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a 260/2015.(XI.26.) önkormányzati határozattal elfogadott Mikrotérségi Óvoda és Bölcsőde Intézmény-fenntartó Társulása társulási megállapodásának 3. számú módosítását a határozat melléklete szerinti tartalommal és a törzskönyvi bejegyzés napjával jóváhagyja, 
b) felhatalmazza a város polgármesterét a társulási megállapodás módosításának aláírására,
c) egyúttal a 275/2017.(X.26.) önkormányzati határozatot hatályon kívül helyezi. 

Határidő: 2018. február 28.
Felelős:   Kondriczné dr. Varga Erzsébet jegyző 
                (a határozat megküldéséért) és 
                Dr. Bozsolik Róbert polgármester
                (a társulási megállapodás aláírásáért)

Határozatról értesül: érintett települések polgármesterei
                                 MOB igazgatója
                                 Bátaszéki KÖH pénzügyi iroda
                                 irattár



2. H a t á r o z a t i   j a v a s l a t :

a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 4. számú módosítására

Bátaszék Város Önkormányzatának Képviselő-testülete
a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a 266/2015.(XI.26.) önkormányzati határozattal elfogadott Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 4. számú módosítását a határozat melléklete szerinti tartalommal és a törzskönyvi bejegyzés napjával jóváhagyja, 
b) felhatalmazza a város polgármesterét a társulási megállapodás módosításának aláírására,
c) egyúttal a 276/2017.(X.26.) önkormányzati határozatot hatályon kívül helyezi.

Határidő: 2018. február 28.
Felelős:   Kondriczné dr. Varga Erzsébet jegyző 
                (a határozat megküldéséért) és 
                Dr. Bozsolik Róbert polgármester
                (a társulási megállapodás aláírásáért)

Határozatról értesül: érintett települések polgármesterei
                                 Gondozási Központ vezetője
                                 Bátaszéki KÖH pénzügyi iroda
                                 irattár
